|  |  |
| --- | --- |
| **Tantárgy neve:**Globalizáció és regionalizmus | **Tantárgy Neptun kódja:** BTKVAN104**Tárgyfelelős intézet:** AFTI |
| **Tantárgyelem:** kötelező. |
| **Tárgyfelelős:** Dr. Kotics József, egyetemi docens |
| **Közreműködő oktató(k):** Dr. Lajos Veronika, egyetemi adjunktus  |
| **Javasolt félév:** 1. félév (1Ő) | **Előfeltétel:** - |
| **Óraszám/hét:** 2-0 | **Számonkérés módja:** kollokvium  |
| **Kreditpont:** 2 kredit. | **Munkarend:** nappali és levelező  |
| **Tantárgy feladata és célja:**A tantárgy célja, hogy általános képet nyújtson a kortárs politikai, kulturális diskurzus két alapfogalmáról a globalizációról és a regionalizmusról/regionalizációról. A két látszólag ellentétes tendencia együttélése mára az európai integráció konstans problémája, amennyiben a gazdasági és kulturális homogenizáció ellenvilágaként közösségek, csoportok, történeti régiók, államok a kulturális és nemzeti önazonosságuk megtartása érdekében sajátos regionális (és lokális) struktúrákat építenek fel. A félév során a hallgatók először megismerkednek a hiperpiac kialakulásával, a kommunikáció fejlődésével, a technikai civilizáció térhódításának folyamatával, végső soron a globalizáció kiteljesedése következtében átértékelődő tér-, idő- és kultúrafogalmakkal, valamint azok kutatási lehetőségeivel. Ezt követik a globális világ lokális kontextusokban megjelenő példái, majd a legjellegzetesebb – kulturális alapú – regionális törekvések és ezek jogi, kisebbségjogi és közigazgatási hátterének áttekintése és a regionális identitáskoncepciókra alapozott bemutatása. A tárgyalt témák kapcsolódnak a *Migráció és mobilitás*, valamint az *Alkalmazott antropológia* kurzushoz.**Fejlesztendő kompetenciák:*****a)* tudása**1. Magas szinten ismeri a kulturális diverzitás regionális és kontinentális típusait, globális jellemzőit.
2. A magabiztos gyakorlati használhatóság követelményeinek megfelelően érti a legfontosabb társadalomtudományi összefüggéseket a kulturális antropológia értelmező elméletei és fogalmai segítségével.
3. Speciális ismeretekkel rendelkezik a komplex és hagyományos kultúrák hasonlóságairól és különbségeiről, érti azokat a főbb hazai, európai és globális társadalmi problémákat, amelyek meghatározzák a társadalomtudományi gondolkodás alaptendenciáit.
4. Elmélyült ismeretekkel rendelkezik a kulturális antropológia történetéről, elméleteiről és birtokában van a szakmai munkában közvetlenül alkalmazható antropológiai módszertani tudástartalmaknak.
5. Ismeri és érti a korábban megtanult idegen nyelvek szaknyelvi anyagát.

***b)* képességei**1. Képes eligazodni a társadalmi konfliktusok és problémák bonyolult rendszerében, antropológiai ismereteire építve aktívan be tud kapcsolódni a társadalom szocio-kulturális jelenségeinek, változási tendenciáinak, konfliktusainak feltárását célzó különböző szakterületeken megvalósuló munkálatokba.
2. Képes a szakmai feladatok megoldása során az önálló elemzésre, értékelésre, a különböző következtetések szintetizálására, szakmai munkája során a leszűrt következtetések gyakorlati alkalmazására és interdiszciplináris együttműködést követelő döntések előkészítésére.
3. Elegendő tudással és jártassággal rendelkezik az antropológiaelmélet és módszertan képesség szintű gyakorlására, kritikai álláspont kialakítására és szükség esetén a holisztikus szemléletet követelő komplex kulturális és társadalmi problémák megoldásában önálló javaslatok kidolgozására.

***c)* attitűdje**1. Tudatosan vállalja a hazai, a regionális és a kontinentális kulturális, vallási, kisebbségi és a társadalmi sokszínűséggel kapcsolatos európai értékelveket.
2. Nyitott és elkötelezett a nemzetközi szakmai kapcsolatok ápolásának minden együttműködési formája iránt és kritikusan ítéli meg a társadalomtudományok nyitottságát és sokszínűségét korlátozni igyekvő tudományos, gyakorlati, jogi vagy politikai törekvéseket.
3. A társadalmi és kulturális másság eseteit a semleges kutatói pozícióból következő általános elvárásoknak megfelelően toleránsan és empatikusan kezeli.

***d)* autonómiája és felelőssége**1. Önállóan, bátran és felelősségteljesen vesz részt kulturális antropológiai szakmai koncepciók kidolgozásában, megvitatásában és megvalósításában.
2. Legjobb tudása szerint, elkötelezetten szolgálja és képviseli a kulturális antropológia szakmai érdekeit.
3. Munkavégzési és társadalmi konfliktushelyzetekben önállóan és felelősen hozza meg döntéseit, következetesen képviselve a rábízottak érdekeit.
4. Önállóan és felelősségteljesen vesz részt a szervezeti és a társadalmi normatív rendszerek korszerűsítésében és továbbfejlesztésében, következetesen képviselve a társadalmi egyenlőség elveit.
 |
| **Tantárgy tematikus leírása:** |
| ***Előadás:***1. Globalizáció, globalizmus – fogalomtörténeti bevezetés.
2. Globalizációs diskurzusok – Globalizáció és nemzetállam.
3. Glokalizáció – a globalitás és a lokalitás hibridizálódása (globlokalitás).
4. Globalizációkritika, globalizáció-ellenes mozgalmak.
5. Térélmény és lokalitás a posztmodern/későmodern társadalmakban.
6. „Modern nomádok” – a vándorló ember ikonográfiája.
7. Globalizáció és internet – a világ hálózatosodása.
8. Lokális kontextusok és problémák a globális világban I. (pl. migráció, urbanizált és rurális szegénység, társadalmi mozgalmak, túlnépesedés, járványok)
9. Lokális kontextusok és problémák a globális világban II. (pl. természeti katasztrófák, globális felmelegedés, fegyveres konfliktusok)
10. A regionális identitásról.
11. A regionalizmusok története: politikai, etnikai, kulturális regionalizmusok I.
12. A regionalizmusok története: politikai, etnikai, kulturális regionalizmusok II.
13. Az Európai Unió regionális politikája.
14. Összefoglalás.
 |
| **Félévközi számonkérés módja és értékelése:**Tanulónapló készítése – különös tekintettel az egyes esetekre vonatkozóan. **Kollokvium teljesítésének módja, értékelése:**Írásbeli vagy szóbeli vizsga. |
| **Kötelező irodalom:**A. Gergely András 1997 *Kisebbség, etnikum, regionalizmus*. Budapest: Magyar Tudományos Akadémia, Politikai Tudományok Intézete. <http://mek.oszk.hu/11000/11003/11003.htm> ISBN 9638300361 Appadurai, Arjun 2001 A lokalitás teremtése. *Regio* 2001/3: 3–31. <http://epa.oszk.hu/00000/00036/00042/pdf/01.pdf> 2008 Különválások és különbségek a globális kulturális gazdaságban. In Niedermüller Péter (szerk.): *Sokféle modernitás*. Budapest: L’Harmattan, 238–261.Bauman, Zygmunt 2002 *Globalizáció. A társadalmi következmények*. Szeged: Szukits, 90–156. Clifford, James 2001 Utazó kultúrák. *Magyar Lettre Internationale* 2001/41. <http://www.c3.hu/scripta/lettre/lettre41/clifford.htm> Éger György 2000 *Regionalizmus, határok és kisebbségek Kelet-Közép-Európában*. Budapest: Osiris Kiadó, 9–32. Giddens, Anthony 2000 *Elszabadult világ. Hogyan alakítja át életünket a globalizáció?* Budapest: Perfekt. Hannerz, Ulf 1996 *Transnational Connections. Culture, People, Places*. London: Routledge. Meyrowitz, Joshua2005 A glokalitás hajnala. A hely és önazonosság új élménye a globális faluban. *Világosság* 2005/6: 29–36. <http://www.vilagossag.hu/pdf/20050902145557.pdf> Szabó Máté 2004 *Globalizáció, regionalizmus, civil társadalom*. Budapest: Századvég.**Ajánlott irodalom:**Burawoy, Michael 2000 *Global Ethnography. Forces, Cconnections, and Imaginations in a Postmodern World*. Berkeley: Univ. of California Press. Clifford, James 1997 *Routes. Travel and Translation in the Late Twentieth Century*. Cambridge: Harvard University Press. Győri Szabó Róbert 2006 *Kisebbség, autonómia, regionalizmus.* Budapest: Osiris, 19-80, 111-267. és 291-358. ISBN 9789633898802Lechner, Frank J. és‎ Boli, John 2015 *The Globalization Reader*. 5th Edition. Wiley-Blackwell.. |